বাংলাদেশে জীবনঘনিষ্ঠ, শিল্পমানসম্পন্ন চলচ্চিত্র নির্মাণ ও এর প্রসারে সম্প্রতি এগিয়ে এসেছে ‘বেঙ্গল চলচ্চিত্র উন্নয়ন ফোরাম’। তরুণ চলচ্চিত্র-নির্মাতা গড়ে তোলার পাশাপাশি এর কয়েকটি অঙ্গপ্রতিষ্ঠান যুক্ত হয়েছে নানারকম চলচ্চিত্র নির্মাণ, এর বিপণন ও পরিবেশনে। এ উদ্যোগের ধারাবাহিকতায় বাংলাদেশ সরকারের জাতীয় চলচ্চিত্র অনুদান ২০১৩ ও বেঙ্গল এন্টারটেইনমেন্ট লিমিটেডের যৌথ প্রযোজনায় দেশের প্রখ্যাত কথাসাহিত্যিক আখতারুজ্জামান ইলিয়াসের ‘রেইনকোট’ গল্পের ছায়া অবলম্বনে সম্প্রতি জাহিদুর রহিম অঞ্জনের পরিচালনায় নির্মিত হয়েছে বেঙ্গল এন্টারটেইনমেন্ট লিমিটেডের প্রথম পূর্ণদৈর্ঘ্য চলচ্চিত্র মেঘমল্লার। ১৯৭১-এর মুক্তিযুদ্ধের সময় বর্ষার টানা তিন দিনের কাহিনি নিয়ে মেঘমল্লার ছবির বিয়োগান্ত আখ্যান গড়ে উঠেছে। মেঘমল্লার চলচ্চিত্রের গল্পসংক্ষেপ এরকম –